**NATJEČAJ**

**za upis sedam (15) studenata na doktorski interdisciplinarni studij**

**KULTURA I UMJETNOST u II. upisnom roku u akademskoj 2024/2025. godini**

**u Doktorskoj školi Sveučilišta Josipa Strossmayera u Osijeku**

**I.**

* **Doktorski interdisciplinarni studij Kultura i umjetnost traje tri (3) godine, odnosno šest (6) semestara i njegovim završetkom stječe se 180 ECTS bodova i akademski stupanj doktora društvenih znanosti (dr.sc.) ili doktora umjetnosti (dr.art.) uz naznaku polja ili interdisciplinarnog polja.**
* **Na doktorski interdisciplinarni studij Kultura i umjetnost u Doktorskoj školi Sveučilišta Josipa Jurja Strossmayera u Osijeku u skladu sa studijskim programom i prema broju potencijalnih mentora u II. upisnom roku upisuje se ukupno petnaest (15) studenata.**
* **Navedeni doktorski interdisciplinarni studij u točki 1. i 2. izvodi se u Doktorskoj školi Sveučilišta Josipa Jurja Strossmayera u Osijeku.**

**II.**

**UVJETI UPISA:**

Pravo prijave za upis I. godine studij imaju:

* + kandidati koji su završili odgovarajući sveučilišni diplomski studij, sveučilišni integrirani prijediplomski i diplomski studij ili sveučilišni specijalistički studij ili dodiplomski studij prema studijskom sustavu prije 2005. godine, iz područja društvenih ili humanističkih znanosti i ostvarili prosječnu ocjenu, na sveučilišnom preddiplomskom i diplomskom studiju, integriranom preddiplomskom i diplomskom studiju ili dodiplomskom studiju prema studijskom sustavu prije 2005. godine, od barem 3,5.;
	+ kandidati sa stečenim akademskim nazivom sveučilišni specijalist ili osobe na započetom ili dovršenom doktorskom studiju upisuju se na doktorski studij u skladu sa studijskim programima doktorskog studija uz priznavanje ECTS bodova prema odluci Vijeća Doktorske škole;
	+ kandidati sa stečenim akademskim stupnjem magistra znanosti koji su završili poslijediplomski studij iz znanstvenog područja društvenih ili humanističkih znanosti, uz priznavanje odgovarajućih ECTS bodova koje donosi magisterij znanosti prema odluci Vijeća Doktorske škole;
	+ kandidati sa završenim poslijediplomskim znanstvenim (magistarskim) studijem u području društvenih ili humanističkih znanosti i umjetničkom području;
	+ kandidati koji imaju završen studij koji ne pripada području društvenih ili humanističkih znanosti, odnosno području umjetnosti, mogu upisati doktorski studij uz obvezu polaganja razlikovnih ispita koje utvrđuje Vijeće Doktorske škole.
	+ strani državljani upisuju studij pod jednakim uvjetima, a osobe koje su završile studij u inozemstvu moraju proći proceduru akademskog priznavanja visokoškolske kvalifikacije.

**III.**

**Uz prijavu kandidati obvezno prilažu:**

1. popunjeni obrazac za prijavu. (Prijavni obrazac objavljen je na mrežnoj stranici Doktorske škole Sveučilišta Josipa Jurja Strossmayera u Osijeku <http://doktorska.unios.hr/>
2. životopis s opisom stručnog i znanstvenog rada, odnosno umjetničkog rada i/ili dostignuća.
3. rodni list ( neovjerena preslika; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države.
4. presliku diplome o završenom sveučilišnom diplomskom studiju ili o sveučilišnom integriranom prijediplomskom i diplomskom studiju, dodiplomskom sveučilišnom studiju, diplomu o završenom sveučilišnom specijalističkom studiju odnosno diplomu o stečenom akademskom stupnju magistra znanosti odnosno magistra umjetnosti.
5. kandidati koji su studij završili u inozemstvu, uz diplomu stečenu u inozemstvu prilažu i rješenje o akademskom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija.
6. potvrdu sa prijepisom ocjena i prosječnom ocjenom završenog studija (u slučaju da je prosjek manji od 3,5 kandidati su dužni priložiti barem dvije (2) preporuke sveučilišnih profesora)
7. kandidati koji su u sustavu znanosti i visokog obrazovanju na suradničkom radnom mjestu asistenata obvezni su priložiti ugovor o radu.
8. ovjerenu potvrdu ustanove ili izjavu kandidata u pisanom obliku o plaćanju školarine.
9. obrazac NP.1. (za I. razinu odabira kandidata) objavljen na mrežnoj stranici.

Doktorske škole Sveučilišta Josipa Jurja Strossmayera u Osijeku <http://doktorska.unios.hr/>

1. prijedlog studijskog savjetnika prema listi potencijalnih studijskih savjetnika objavljenoj na mrežnoj stranici Doktorske škole Sveučilišta Josipa Jurja Strossmayera u Osijeku [http://doktorska.unios.hr/](http://doktorska.unios.hr/%20)

U prijavi na natječaj kandidat može priložiti preslike dokumenata, a pri upisu na doktorski studij obvezan je priložiti na uvid sve dokumente u izvorniku.

Prijave za upis na doktorski interdisciplinarni studij Kultura i umjetnost podnose se poštom na adresu:

**Sveučilište Josipa Jurja Strossmayera u Osijeku**

**Doktorska škola - Prijava za doktorski interdisciplinarni studij Kultura i umjetnost**

**Trg Sv. Trojstva 3**

**31000 OSIJEK**

Rok za podnošenje prijave je trideset (30) dana od dana objave Natječaja

**IV.**

**Troškovi doktorskog interdisciplinarnog studija**

Ukupna školarina doktorskog interdisciplinarnog studija Kultura i umjetnost iznosi 10.617,82 EUR.

Školarina se uplaćuje na račun Sveučilišta Josipa Jurja Strossmayera u Osijeku, IBAN: HR4325000091102012988, a plaćanje u ratama utvrdit će se u skladu s posebnom Odlukom.

**V.**

**Odabir kandidata:**

**Prva razina** **odabira kandidata** obuhvaća ocjenu (bodovna vrijednost) Motivacijskog eseja i ocjenu (bodovna vrijednost) prijedloga Okvirnog plana znanstvenog/umjetničkog istraživanja koji podrazumijeva da kandidat Natječaja nije isključivo i konačno vezan predloženom temom iz prijedloga okvirnog plana istraživanja, već ima za cilj da Povjerenstvo za provedbu Natječaja ocjeni sposobnost kandidata u definiranja istraživačke teme i istraživačkih problema, cilja istraživanja, očekivanog znanstvenog doprinosa, prijedloga metodologije istraživanja i upućenosti u relevantnu domaću i stranu znanstvenu literaturu vezanu za temu predloženog istraživanja.

**Druga razina** **odabira kandidata** obuhvaća usmeni razgovor (intervju) kandidata pred Povjerenstvom za provedbu Natječaja.

**Konačni odabir kandidata** za upis na doktorski interdisciplinarni studij Kultura i umjetnost temelji se na ukupnom zbroju bodova ostvarenih u I. i II. razini odabira kandidata, a maksimalan broj ostvarenih bodova II. razine odabira kandidata Natječaja ne može biti veći od maksimalnog broja bodova I. razine odabira kandidata Natječaja.

**Način bodovanja kandidata** za upis na doktorski interdisciplinarni studij Kultura i umjetnost utvrdilo je Vijeće Doktorske škole Sveučilišta Josipa Jurja Strossmayera u Osijeku.

Nakon provedbe prve i druge razine odabira kandidata, **rezultati upisa** objavit će se na mrežnoj stranici Doktorske škole Sveučilišta Josipa Jurja Strossmayera u Osijeku <http://doktorska.unios.hr/>

**VI.**

Studijski program doktorskog interdisciplinarnog studija Kultura i umjetnost objavljen je na mrežnoj stranici Doktorske škole Sveučilišta Josipa Jurja Strossmayera u Osijeku. <http://doktorska.unios.hr/>

Sve obavijesti o doktorskom interdisciplinarnom studiju Kultura i umjetnost dostupne su na mrežnoj stranici Doktorske škole Sveučilišta Josipa Jurja Strossmayera u Osijeku <http://doktorska.unios.hr/> ili Uredu za studente Doktorske škole na e-mail: doktorska@unios.hr ili na telefon: 031/224-142 i na 031/224-158.

**VII.**

Prijave koje nisu popunjene u skladu s propisanim obrascem za prijavu i uputama, te prijedlog okvirnog plana istraživanja i koji nisu priloženi uz prijavu u skladu s navedenim uputama, neće se razmatrati, kao i nepotpune i nepravovremene prijave.

Svi pojmovi koji se koriste u ovom Natječaju koji imaju rodni značaj, obuhvaćaju na jednak način muški i ženski rod.

**VIII.**

Tekst Natječaja objaviti će se u dnevnom tisku i na mrežnoj stranici Doktorske škole Sveučilišta Josipa Jurja Strossmayera u Osijeku.